open-index/open-wikipedia-markdown huggingface dataset:
খাজা আহমদ ইয়াসাভীর দরগা

**খাজা আহমদ ইয়াসাভী'র সমাধি** () দক্ষিণ কাজাখস্তানের তুর্কেস্তান শহরে অবস্থিত একটি অসম্পূর্ণ সমাধি। ১৩৮৯ সালে তৈমুর স্থাপনাটির নকশা অনুমোদন করেন। তৈমুর লং সে সময়ে  তৈমুরি সাম্রাজ্যের অংশ হিসেবে এই অঞ্চল শাসন করতেন। তিনি ১২ শতকে নির্মিত বিখ্যাত তুর্কি কবি এবং সুফি সাধক খাজা আহমদ ইয়াসাভীর (১০৯৩-১১৬৬) ছোট সমাধি পরিবর্তন করে এটা নির্মাণ করতে বলেন।  তবে ১৪০৫ সালে তৈমুরের মৃত্যুর সাথে সাথে নির্মাণ কাজ স্থগিত হয়ে যায়।

অসম্পূর্ণ অবস্থা সত্ত্বেও, দরগাটি সমস্ত তৈমুরিদ নির্মাণ মধ্যে অন্যতম সেরা সংরক্ষণ হিসাবে টিকে আছে। এর সৃষ্টি তৈমুরিদ স্থাপত্য শৈলীর সূচনা করে। ভল্ট ও গম্বুজ নির্মাণের জন্য উদ্ভাবনী স্থাপত্য সমাধান, এবং চকচকে টাইলস ব্যবহার করে অলঙ্করণগুলি কাঠামোটিকে এই স্বতন্ত্র শিল্পের প্রোটোটাইপ বানিয়েছে, যা সাম্রাজ্য এবং এর বাইরেও ছড়িয়ে পড়েছিল।

এই ধর্মীয় কাঠামো মধ্য এশিয়া জুড়ে ভ্রমণকারীদের আকৃষ্ট করে চলেছে এবং কাজাখের জাতীয় পরিচয় তুলে ধরেছে। এটি একটি জাতীয় স্মৃতিসৌধ হিসেবে সুরক্ষিত রয়েছে, যখন ইউনেস্কো এটিকে দেশের প্রথম উত্তরাধিকার স্থান হিসেবে স্বীকৃতি দেয় এবং ২০০৩ সালে এটিকে বিশ্ব ঐতিহ্য হিসেবে ঘোষণা করে।

## অবস্থান
খাজা আহমেদ ইয়াসাবির সমাধিসৌধ টি আজকের দিনের তুর্কেস্তানের উত্তর পূর্বে অবস্থিত আগে যা হযরতে তুর্কেস্তান নামে পরিচিত ছিলো, একটি বিখ্যাত ক্যারাভ্যান ব্যবসা কেন্দ্র পূর্বে খাজরেত পরে ইয়াসি নামে পরিচিত ছিলো, কাজাখস্তানের দক্ষিণে অবস্থিত। স্থাপনাটি একটি ঐতিহাসিক দুর্গের মধ্যে অবস্থিত যা বর্তমানে একটি প্রত্নতাত্ত্বিক স্থান।

অসম্পূর্ণ হওয়া সত্ত্বেও এটা টিকে থাকা সেরা তৈমুরি স্থাপনা।  এটা তৈমুরি স্থাপত্য শৈলীর সূচনা করে।  পরীক্ষামূলক স্থানিক ব্যবস্থা, খিলান এবং গম্বুজের জন্য উদ্ভাবনী স্থাপত্য সমাধান, গ্লেজড টাইলস ব্যবহার করে অলংকরণ এই কাঠামোকে অনন্য করে তোলে যা সাম্রাজ্যের ভেতরে বাইরে ছড়িয়ে পড়ে।

## ইতিহাস
থাম্ব|262x262পিক্সেল|সমাধির পিছনের দৃশ্য যেখানে বান্না'ই কৌশল - চকচকে ইটের কাজের নিদর্শন - সবচেয়ে ভালোভাবে লক্ষ্য করা যায়।
খাজা আহমদ ইয়াসাভীর দরগা আধুনিক শহরের তুর্কিস্তান (পূর্বে হজরত-ই তুর্কিস্তান নামে পরিচিত) এর উত্তর-পূর্ব অংশে অবস্থিত, কাফেলা বাণিজ্যের একটি প্রাচীন কেন্দ্র যা আগে খাজরেট নামে পরিচিত এবং পরে ইয়াসি হিসাবে, কাজাখস্তানের দক্ষিণ অংশে। কাঠামোটি একটি ঐতিহাসিক দুর্গের আশেপাশে, যা এখন একটি প্রত্নতাত্ত্বিক স্থান। 
### খাজা আহমদ ইয়াসাভী
খোজা আহমদ ইয়াসাভী (খাজা বা খাজা (ফার্সি: خواجه উচ্চারণ খাজে) "মাস্টার" এর সাথে মিলে যায়, যেখানে আরবিতে: خواجة khawājah), খাজাহ আখমেত ইয়াসাবি নামেও বানান করা হয়, তিনি ১২ শতকের সুফিবাদের একটি আঞ্চলিক বিদ্যালয়ের প্রধান ছিলেন, একটি রহস্যবাদী আন্দোলন। ইসলামে যা শুরু হয়েছিল ৯ম শতাব্দীতে। তিনি ১০৯৩ সালে ইস্পিদজাব (আধুনিক সাইরাম) এ জন্মগ্রহণ করেন এবং তার জীবনের বেশিরভাগ সময় ইয়াসিতে কাটিয়েছিলেন, সেখানে ১১৬৬ সালে মৃত্যুবরণ করেন। সুফিবাদকে জনপ্রিয় করার জন্য মধ্য এশিয়া এবং তুর্কি-ভাষী বিশ্বে তিনি ব্যাপকভাবে সম্মানিত, যা মঙ্গোল আক্রমণের সমসাময়িক আক্রমণ সত্ত্বেও এলাকায় ইসলামের বিস্তারকে টিকিয়ে রেখেছিল। তিনি যে ধর্মতাত্ত্বিক বিদ্যালয়টি তৈরি করেছিলেন তা ইয়াসিকে এলাকার সবচেয়ে গুরুত্বপূর্ণ মধ্যযুগীয় আলোকিত কেন্দ্রে পরিণত করেছিল।

## তথ্যসূত্র

বিষয়শ্রেণী:দরগাহ
বিষয়শ্রেণী:তৈমুরি সাম্রাজ্য
বিষয়শ্রেণী:কাজাখস্তানের বিশ্ব ঐতিহ্যবাহী স্থান
বিষয়শ্রেণী:গম্বুজসহ ধর্মীয় ভবন ও স্থাপনা
বিষয়শ্রেণী:তৈমুরি_স্থাপত্য
রোয়িং বিশ্বকাপ

**রোয়িং বিশ্বকাপ** হল আন্তর্জাতিক রোয়িং ফেডারেশন কর্তৃক আয়োজিত একটি আন্তর্জাতিক রোয়িং প্রতিযোগিতা, যা ১৯৯৭ সালে চালু হয় এবং তিনটি রেগাটা নিয়ে গঠিত (২০০১ সাল থেকে, যেখানে চারটি ছিল)  গ্রীষ্মকালের শুরুতে অনুষ্ঠিত হয়। রোয়িং বিশ্বকাপের অধিকাংশ খেলা ইউরোপের ভেন্যুতে অনুষ্ঠিত হয়েছে, মাত্র তিনটি বাদে; যার একটি (২০০১) যুক্তরাষ্ট্রের প্রিসেন্টোতে এবং দুটি (২০১৩ ও ২০১৪) অস্ট্রেলিয়ার সিডনিতে অনুষ্ঠিত হয়েছে।

বিশ্বকাপ রোয়িংয়ের সর্বশেষ আসর সাইবেরিয়ার ব্রেলগ্রেডে ২০১৮ সালে অনুষ্ঠিত হয় এবং বর্তমান চ্যাম্পিয়ন জার্মানি।

## সংস্করণ ও পর্ব (১৯৯৭ থেকে)

* টীকা : ২০০১ সালে চারটি পর্ব অনুষ্ঠিত হয়।

## তথ্যসূত্র

## বহিঃসংযোগ
* The official World Rowing
* Lucerne World Cup website
* Munich World Cup website

বিষয়শ্রেণী:রোয়িং প্রতিযোগিতা
বিষয়শ্রেণী:বিশ্ব চ্যাম্পিয়নশিপ
বিষয়শ্রেণী:বিশ্বকাপ
নানা পাটেকর

**নানা পাটেকর** একজন বলিউডের খ্যাতনামা চলচ্চিত্রাভিনেতা। তিনি হিন্দি এবং মারাঠি চলচ্চিত্রে অভিনয় করেছেন ও একাধিকবার জাতীয় পুরস্কার বিজয়ী হয়েছেন। পারিন্দা (১৯৮৯) সিনেমায় শ্রেষ্ঠ পার্শ্বচরিত্রে অভিনয়ে জাতীয় পুরস্কার ও ফিল্মফেয়ার পুরস্কার পান। ২০১৩ সালে চলচ্চিত্র ও শিল্পে অবদানের কারণে তিনি পদ্মশ্রী পুরস্কারে সম্মানিত হন।  অপহরণ ছবিতে খলনায়কের চরিত্রে শ্রেষ্ঠ পুরস্কার পান তিনি। তার পরিচালিত চলচ্চিত্র প্রহার, দ্যা ফাইনাল এটাক।

## প্রারম্ভিক জীবন
নানা পাটেকর মারাঠি পরিবারে জন্মগ্রহণ করেন। তার আদি নাম ছিল বিশ্বনাথ। মুম্বাইয়ের জে জে আর্ট ইনস্টিটিউট থেকে শিক্ষা সম্পূর্ণ করেন তিনি।

## চলচ্চিত্র জীবন
নানা পাটেকর বিভিন্ন ধরনের চরিত্র করার জন্যে প্রসিদ্ধ। তার প্রথম ছবি গমন (১৯৭৮)। এর পরে মারাঠি চলচ্চিত্রে ছোট ছোট ভূমিকায় অভিনয় জীবন শুরু করেন তিনি।

### অভিনয় তালিকা

## ব্যক্তিগত জীবন
তার স্ত্রীর নাম নীলকণ্ঠী পাটেকর। একটি পুত্রসন্তান আছে তাদের। নাম মল্লার পাটেকর। বর্তমানে নানা পাটেকরের বিবাহ বিচ্ছেদ হয়ে গেছে। নানা রাইফেল শুটিং অনুশীলন করেন। তিনি জিভি মভলঙ্কর রাইফেল শুট প্রতিযোগিতায় পুরস্কার বিজয়ী ব্যক্তি।

## সম্মান
২০১৩ সালে কলা বিভাগে বিশেষ অবদানের জন্য মহারাষ্ট্র রাজ্যের সুপারিশে পদ্মশ্রী পুরস্কারে সম্মানিত করা হয়।

## তথ্যসূত্র

## বহিঃসংযোগ
* 

বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:মারাঠি ব্যক্তি
বিষয়শ্রেণী:মুম্বইয়ের অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ অভিনেতা বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে স্ক্রিন পুরস্কার বিজয়ী
বিষয়শ্রেণী:ভারতীয় চলচ্চিত্র নির্মাতা
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:রায়গড় জেলা, মহারাষ্ট্রের ব্যক্তি
বিষয়শ্রেণী:শ্রেষ্ঠ খল অভিনয়শিল্পী বিভাগে জি সিনে পুরস্কার বিজয়ী
আসানসোল-টাটানগর-খড়গপুর লাইন

**আসানসোল-টাটানগর-খড়গপুর লাইন** হল পূর্ব ভারতের একটি রেল লাইন।এই লাইনটি হাওড়া-দিল্লি লাইন ও হাওড়া-নাগপুর-মুম্বই লাইনকে যুক্ত করেছে।

## ইতিহাস
এলাহাবাদকে এড়িয়ে হাওড়া থেকে মুম্বই থেকে একটি কম দূরত্বের রেলপথ স্থাপনের লক্ষে বিলাসপুর, টাটানগর হয়ে লাইনটি আসানসোল পর্যন্ত সম্প্রসারিত করা হয়। ১৮৯১ সালের ১ ফেব্রুয়ারি হাওড়া দিল্লি মেন লাইনের উপর নাগপুর থেকে আসানসোল পর্যন্ত বেঙ্গল নাগপুর রেলওয়ে মেন লাইনটি পণ্য পরিবহনের জন্য খুলে দেওয়া হয়।

অন্য দিকে খড়গপুর -টাটানগর রেলপথ স্থাপন শেষ হলে *আসানসোল-টাটানগর-খড়গপুর লাইন* সম্পূর্ণ হয়।

## তথ্যসূত্র

## বহিঃসংযোগ

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:আদ্রা রেলওয়ে বিভাগ
বিষয়শ্রেণী:চক্রধরপুর রেলওয়ে বিভাগ
বিষয়শ্রেণী:জামশেদপুরের পরিবহন
বিষয়শ্রেণী:খড়গপুরের পরিবহন
বিষয়শ্রেণী:ধানবাদের পরিবহন
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:ঝাড়খণ্ডের রেল পরিবহন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:আসানসোলের পরিবহন
নীলেশ কুলকার্নি

**নীলেশ মোরেশ্বর কুলকার্নি** (; ; জন্ম: ৩ এপ্রিল, ১৯৭৩) মহারাষ্ট্রের দোম্বিওয়ালি এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারতীয় ক্রিকেট দলের অন্যতম সদস্য ছিলেন দীর্ঘ ছয় ফুট চার ইঞ্চি উচ্চতার অধিকারী **নীলেশ কুলকার্নি**।

দলে তিনি মূলতঃ বামহাতে স্লো বোলিং করতেন। এছাড়াও নীচেরসারিতে বামহাতে ব্যাটিংয়ে পারদর্শিতা দেখিয়েছেন তিনি।

## খেলোয়াড়ী জীবন
ঘরোয়া প্রথম-শ্রেণীর ক্রিকেটে মুম্বইয়ের প্রতিনিধিত্ব করেন তিনি ও তিনশতাধিক উইকেট পান। ২০০৪ সালে অন্ধ্রপ্রদেশের বিপক্ষে নিজস্ব সেরা বোলিং পরিসংখ্যান ৭/৬০ লাভ করেন। ২০০৭ ও ২০০৮ মৌসুমে যুক্তরাজ্যের সারে চ্যাম্পিয়নশীপে ওল্ড হাম্পটনিয়ান্স সিসির পক্ষে খেলেন।

১৯৯৭-৯৮ মৌসুমে কলম্বোয় স্বাগতিক শ্রীলঙ্কার বিপক্ষে তার টেস্ট অভিষেক হয়। উদ্বোধনী ব্যাটসম্যান মারভান আতাপাত্তুকে প্রথম বলেই আউট করে চমক দেখান। এরফলে একমাত্র ভারতীয় ও বিশ্বের দ্বাদশ বোলার হিসেবে টেস্ট ক্রিকেটের ইতিহাসে এ কীর্তিগাঁথা রচনা করেন তিনি। ৩ আগস্ট, ১৯৯৭ তারিখে আর. প্রেমাদাসা স্টেডিয়ামে এ কৃতিত্বে নয়ন মঙ্গিয়া তাকে সহায়তা করেন কট বিহাইন্ডের মাধ্যমে।

## প্রশাসনে অংশগ্রহণ
২৮ জুলাই, ২০১০ তারিখে প্রথম-শ্রেণীর খেলোয়াড়ী জীবন থেকে নীলেশ কুলকার্নি তার অবসর গ্রহণের কথা ঘোষণা করেন। মুম্বইভিত্তিক ক্রীড়া ব্যবস্থাপনাবিষয়ক প্রতিষ্ঠান ইন্টারন্যাশনাল স্পোর্টস ম্যানেজম্যান্ট ইনস্টিটিউটের প্রতিষ্ঠাতা পরিচালক তিনি। এছাড়াও, দিল্লিভিত্তিক ন্যাশনাল স্পোর্টস এডুকেশন বোর্ড কমিটির সদস্য হিসেবে দায়িত্ব পালন করছেন। মহারাষ্ট্রের ইন্টারন্যাশনাল স্পোর্টস ইউনিভার্সিটির পরামর্শকসহ এফআইসিসি স্পোর্টস এন্ড ইয়ুথ অ্যাফেয়ার্স কমিটি ও সিআইআইস স্পোর্টসকম ইন্ডাস্ট্রি কনফেডারেশনের সদস্য তিনি।

## তথ্যসূত্র

## আরও দেখুন
* মমতা কুলকার্নি
* বিনীত কুলকার্নি
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

## বহিঃসংযোগ
* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দোম্বিওয়ালির ব্যক্তিত্ব
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:মুম্বইয়ের ক্রিকেটার
সিরাজুল হক (বীর বিক্রম)

:*একই নামের অন্যান্য ব্যক্তিবর্গের জন্য দেখুন [[সিরাজুল হক (দ্ব্যর্থতা নিরসন)]]।*
শহীদ **সিরাজুল হক** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
সিরাজুল হকের জন্ম কুমিল্লা জেলার চৌদ্দগ্রাম উপজেলার চিওড়া ইউনিয়নের কাপড়চতলী গ্রামে। তার বাবার নাম লাল মিয়া এবং মায়ের নাম হাজেরা খাতুন। 

## কর্মজীবন
দরিদ্র কৃষকের সন্তান সিরাজুল হক কৃষিকাজ করতেন। তার অনিয়মিত মুজাহিদ বাহিনীর প্রশিক্ষণ নেওয়া ছিল। ১৯৭১ সালে সিরাজুল হকের বয়স ছিল ২৭-২৮। মুক্তিযুদ্ধ শুরু হলে তিনি যুদ্ধে যোগ দেন। প্রথমে নিজ এলাকা কুমিল্লার চৌদ্দগ্রামে প্রতিরোধ যুদ্ধ করেন। প্রতিরোধ যুদ্ধকালে চৌদ্দগ্রামে বেশ কয়েকটি যুদ্ধ হয়।

## মুক্তিযুদ্ধে ভূমিকা
১৯৭১ সালের ১৪ মে ভোরে পাকিস্তান সেনাবাহিনীর ৩৯ বালুচ রেজিমেন্টের একাংশ চৌদ্দগ্রাম বাজার আক্রমণ করে। তখন সেখানে রক্তক্ষয়ী যুদ্ধ হয়। সিরাজুল হক এই যুদ্ধে অংশ নিয়ে সাহসী ভূমিকা রাখেন। যুদ্ধে পাকিস্তান সেনাবাহিনীর ৩০-৩৫ জন নিহত হয়। মুক্তিবাহিনীর আটজন শহীদ হন। এরপর ২৬ মে, ২৯ মে এবং ৩০ মে সেখানে আবার যুদ্ধ হয়। চৌদ্দগ্রামের পতন হলে সিরাজুল হক প্রতিরোধ যোদ্ধাদের সঙ্গে ভারতে যান। সেখানে তাকে নিয়মিত মুক্তিবাহিনীর চতুর্থ ইস্টবেঙ্গল রেজিমেন্টে অন্তর্ভুক্ত করা হয়। এরপর তিনি যুদ্ধ করেন দুই নম্বর সেক্টরের মন্দভাগ সাব-সেক্টরে। এই সাব-সেক্টর এলাকা ব্রাহ্মণবাড়িয়া জেলার মন্দভাগ রেলস্টেশন থেকে কুটি পর্যন্ত বিস্তৃত ছিল। বায়েক, জাইমপুর, কসবা থানার অংশবিশেষ নিয়ে গঠিত মন্দভাগ সাব-সেক্টরে অসংখ্য যুদ্ধ সংঘটিত হয়। সেপ্টেম্বর মাসে একদিন মন্দভাগ এলাকায় পাকিস্তানি সেনাবাহিনীর সঙ্গে মুক্তিযোদ্ধাদের এক বড় যুদ্ধ হয়। সেদিন এক বাংকারে সিরাজুল হকসহ তার তিন সহযোদ্ধা অবস্থান নিয়ে সাহসিকতার সঙ্গে পাকিস্তানি সেনাদের আক্রমণ প্রতিহত করছিলেন। এক পর্যায়ে পাকিস্তানি সেনারা ওই বাংকার চিহ্নিত করে সেখানে মর্টারের গোলাবর্ষণ করে। গোলার আঘাতে সিরাজুল হকসহ চারজনই শহীদ হন। পরে অন্য সহযোদ্ধারা তাদের মরদেহ উদ্ধার করে ভারতে নিয়ে যান। মেলাঘরে মুক্তিযোদ্ধা ক্যাম্পের পাশে তাদের সমাহিত করা হয়। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
সোনম ওয়াঙ্গিয়াল

**সোনম ওয়াঙ্গিয়াল** (জন্মঃ ১৯৪২) একজন ভারতীয় প্রাক্তন আধাসামরিক কর্মী ও পর্বতারোহী যিনি ১৯৬৫ সালে ২৩ বছর বয়সে সবথেকে কম বয়সে এভারেস্ট জয় করেন।

তাকে ১৯৬৫ সালে পদ্মশ্রী সন্মানে ভূষিত করা হয়; এছাড়াও তিনি ১৯৬৮ সালে অর্জুন পুরস্কার লাভ করেন। ১৯৭৬ সাল থেকে ১৯৯০ সাল পর্যন্ত তিনি গ্যাংটকের সোনম মাউন্টেনিয়ারিং ইনস্টিটিউটের অধ্যক্ষ ছিলেন। তিনি ইন্দো টিবেটান বর্ডার পুলিশের সহকারী পরিচালক পদ থেকে ১৯৯৩ সালে অবসর নেন। বর্তমানে তিনি লেহতে বসবাস করেন।

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:পদ্মশ্রী প্রাপক
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় পর্বতারোহী
বিষয়শ্রেণী:ভারতীয় এভারেস্ট জয়ী
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:ভারতীয় সামরিক ব্যক্তি
বিষয়শ্রেণী:জীবিত ব্যক্তি
বিষয়শ্রেণী:লেহ জেলার ব্যক্তি
পলাশী রেলওয়ে স্টেশন

**পলাশী রেলওয়ে স্টেশন** ভারতীয় রেলওয়ের পূর্ব রেল অঞ্চলের কৃষ্ণনগর-লালগোলা লাইনের একটি স্টেশন।  এই স্টেশনটি পলাশীতে অবস্থিত। এই স্টেশনে মোট ৩ টি প্লাটফর্ম রয়েছে। দিনে স্টেশনটিতে ২২ টি ট্রেন চলাচল করে।বর্তমান কলকাতা শহরতলি রেল পরিসেবা কৃষ্ণনগর রেলওয়ে স্টেশন থেকে সম্প্রসারিত করে *পলাশী স্টেশন* পর্যন্ত করার কথা বলা হয়েছে।

## অবস্থান
পলাশী স্টেশনটি নদিয়া জেলার উত্তর অংশে মুর্শিদাবাদ জেলার সীমান্তবর্তী এলাকায় ভাগীরথী নদীর পূর্ব তীরে পলাশী গ্রামে অবস্থিত। স্টেশনটি জেলার সদর দপ্তর কৃষ্ণনগর থেকে ৫০ কিমি দূরে অবস্থিত। এই স্টেশনটি সমুদ্রসমতল থেকে  উচুতে অবস্থিত।

## ইতিহাস
প্রাথমিকভাবে কলকাতা (শিয়ালদহ) - পূর্ববঙ্গ রেলওয়ের কুষ্টিয়া লাইনটি ১৮৬২ সালে চলাচলের জন্য উন্মুক্ত করা হয়। শিয়ালদহ-রানাঘাট লাইন সম্প্রসারণের অংশ হিসেবে ১৯০৫ সালে রানাঘাট-লালগোলা শাখা লাইনটি নির্মাণ করা হয়। পলাশী এবং শিয়ালদহের মধ্যে রেলপথে দূরুত্ব প্রায় ১৫০ কিলোমিটার (৯২ মাইল)। কৃষ্ণনগর-লালগোলা সেকশনটি ২০০৪ সালে বিদ্যুতায়িত করা হয়। ২০১০ সালে লাইনটিকে ডাবল ট্র্যাকে রূপান্তর করা হয়। ভারতীয় রেলপথ কর্তৃক ডাবল ট্র্যাকের বিদ্যুতায়ন এবং উদ্বোধনের পর, এই স্টেশনটিকে পুনর্গঠন ও পুনর্নির্মাণ করে তিন প্ল্যাটফর্মে উন্নীত করা হয়।

## যাত্রী পরিবহন
এই স্টেশনটি পলাশী ও পার্শ্ববর্তী এলাকার যাত্রী পরিবহন করে।

## তথ্যসূত্র

বিষয়শ্রেণী:নদিয়া জেলার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সুনীতা রানী

**সুনীতা রানী** (জন্মঃ ৪ ডিসেম্বর ১৯৭৯) একজন ভারতীয় ক্রীড়াবিদ, যিনি চতুর্দশ এশিয়ান গেমসে ১৫০০ মিটারে সোনা ও ৫০০০ মিটারে ব্রোঞ্জ পদক জয় করেছিলেন। ১৫০০ মিটারে তার গড়া ৪ঃ০৬ঃ০৩ সময় এখনও পর্যন্ত ভারতের জাতীয় সেরা।

তাকে ২০০১ সালে পদ্মশ্রী সন্মানে ভূষিত করা হয়;  এছাড়াও তিনি অর্জুন পুরস্কার লাভ করেন। বর্তমানে তিনি পাঞ্জাব পুলিশের “পুলিশ সুপার” পদে কর্মরত আছেন।

## তথ্যসূত্র

বিষয়শ্রেণী:১৯৭৯-এ জন্ম
বিষয়শ্রেণী:ভারতীয় পুরুষ ক্রীড়াবিদ
বিষয়শ্রেণী:পদ্মশ্রী প্রাপক
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় নারী পুলিশ কর্মকর্তা
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতীয় নারী মাঝারিপাল্লার দৌড়বিদ
বিষয়শ্রেণী:ভারতীয় নারী দূরপাল্লার দৌড়বিদ
বিষয়শ্রেণী:২০০২ এশিয়ান গেমসের পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:ভারতীয় পুলিশ কর্মকর্তা
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:১৯৯৮ এশিয়ান গেমসের পদক বিজয়ী
বিষয়শ্রেণী:পাঞ্জাব, ভারতের নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
শ্রম ও কর্মসংস্থান মন্ত্রণালয় (বাংলাদেশ)

**শ্রম ও কর্মসংস্থান মন্ত্রণালয়** হচ্ছে বাংলাদেশ সরকারের একটি মন্ত্রণালয়, যেটি কর্মসংস্থান, শ্রমবাজার এবং শ্রমজীবীদের জীবনমান উন্নয়ন ও সংশ্লিষ্ট বিষয়ে দায়িত্বপ্রাপ্ত।

## লক্ষ্য
শ্রমিক ও নিয়োগকর্তাদের মধ্যে ভালো শিল্প সম্পর্ক ও সম্পর্ক উন্নয়ন বজায় রাখার দ্বারা উৎপাদনশীল কর্মসংস্থান ও মানবসম্পদ উন্নয়নের মাধ্যমে বেকারত্ব ও দারিদ্র্য কমানো।

## কার্যাবলি
সরকারের “রুলস অব বিজনেস” অনুসারে শ্রম ও কর্মসংস্থান মন্ত্রণালয়ের কার্যপরিধি নিম্নরূপ:
* শ্রমিকের নিরাপত্তা ও কমপ্লায়েন্স নিশ্চিতকরণ;
* শিল্প প্রতিষ্ঠানে কর্মসংস্থান ও সামাজিক নিরাপত্তা বিধান;
* ট্রেড ইউনিয়ন, শিল্প ও শ্রম বিরোধ, শ্রম আদালত এবং নিম্নতম মজুরী বোর্ড বিষয়ক কার্যক্রম;
* অকৃষি খাতে কর্মরত শ্রমিকগণসহ সকল শ্রমিকের কল্যাণ সাধন;
* শ্রম পরিসংখ্যান সংরক্ষণ;
* শ্রম আইনের প্রয়োগ ও এ সংক্রান্ত বিধিবিধান প্রণয়ন;
* শ্রম পরিসংখ্যান সংকলনসহ শ্রম গবেষণা;
* শ্রম ও জনশক্তি ব্যবস্থাপনার ক্ষেত্রে আন্তর্জাতিক সংস্থাসমূহের সাথে কাজ করা এবং চুক্তি সম্পাদন ;
* আন্তর্জাতিক শ্রম সংস্থা (আইএলও)’র সাথে কার্যক্রমের সমন্বয় সাধন;
* শ্রম ও শিল্পকল্যাণ সম্পর্কিত জাতীয় নীতিমালা প্রণয়ন;
* শ্রমিক-কর্মচারীদের সামাজিক নিরাপত্তা এবং সামাজিক বীমা সম্পর্কিত বিধিবিধান প্রণয়ন;
* শ্রম প্রশাসন ও প্রশিক্ষণ;
* অত্যাবশ্যকীয় চাকুরি (ব্যবস্থাপনা) অধ্যাদেশ কার্যকর করা;
* খনি ও পাথর ক্ষেত্রে নিয়োজিত শ্রমিকদের নিরাপত্তা ও কল্যাণ সম্পর্কিত আইনের প্রয়োগ;
* নিম্নতম মজুরী নির্ধারণ বিষয়ক বিধিবিধান প্রণয়ন ও প্রয়োগসহ ব্যক্তি মালিকানাধীন বিভিন্ন শিল্প সেক্টরে মজুরী বোর্ড গঠন ও নিম্নতম মজুরী বাস্তবায়ন;
* শ্রমিকদের শিক্ষা কার্যক্রম;
* শিল্পের শৃঙ্খলা রক্ষা;
* শিল্প শ্রমিকদের কর্ম পরিবেশ সম্পর্কিত বিধিবিধান;
* শ্রম ও শিল্পকল্যাণ সম্পর্কিত আইন ও নীতিমালা বাস্তবায়ন ও মূল্যায়ন;
* শ্রমিকদের সামাজিক নিরাপত্তা সংক্রান্ত পদক্ষেপ গ্রহণ;
* শ্রম ও শিল্পকল্যাণ বিষয়ে বিভিন্ন মন্ত্রণালয় ও সংস্থার কার্যক্রমের সমন্বয় সাধন;
** অসংগঠিত জনশক্তির পুনর্বাসন ও কর্মসংস্থান;
** অত্যাবশ্যকীয় জনবল (নিবন্ধীকরণ) অধ্যাদেশ, ১৯৪৮ বাস্তবায়ন;
* শ্রম ও কর্মসংস্থান মন্ত্রণালয়ের অধীনস্থ দপ্তর ও সংস্থাসমূহের তদারকি ও নিয়ন্ত্রণ;
* শ্রম ও কর্মসংস্থান মন্ত্রণালয়ের সংশ্লিষ্ট কার্যপরিধিভুক্ত বিষয়াদির ক্ষেত্রে বিভিন্ন রাষ্ট্র ও আন্তর্জাতিক সংস্থার সাথে যোগাযোগ রক্ষা করা;
* শ্রম ও কর্মসংস্থান মন্ত্রণালয়ের সাথে সংশ্লিষ্ট কার্যপরিধিভুক্ত সকল আইন ও বিষয়াবলী;
* মন্ত্রণালয় সম্পর্কিত (কার্যপরিধিভুক্ত) যেকোন বিষয়ের উপর তদন্ত ও পরিসংখ্যান;
* আদালতে গৃহীত ফি ব্যতীত শ্রম ও কর্মসংস্থান মন্ত্রণালয়ের সংশ্লিষ্ট কার্যপরিধিভুক্ত সকল ফি আদায়;
* প্রাতিষ্ঠানিক ও অপ্রাতিষ্ঠানিক খাতে নিয়োজিত শ্রমিকদের কল্যাণ সাধনের উদ্দেশ্যে বাংলাদেশ শ্রমিক কল্যাণ ফাউন্ডেশনের কার্যাবলী;
* জাতীয় দক্ষতা উন্নয়ন পরিষদের কার্যাবলি;
* বাংলাদেশে ঝুঁকিপূর্ণ কাজে নিয়োজিত শিশুশ্রম নিরসন সংক্রান্ত কার্যক্রম।

## সংশ্লিষ্ট প্রতিষ্ঠান
# শ্রম অধিদপ্তর
# কলকারখানা ও প্রতিষ্ঠান পরিদর্শন অধিদপ্তর
# নিম্নতম মজুরী বোর্ড
# শ্রম আপীল ট্রাইব্যুনাল
# বাংলাদেশ শ্রমিক কল্যাণ ফাউন্ডেশন
# কেন্দ্রীয় তহবিল
# জাতীয় দক্ষতা উন্নয়ন কর্তৃপক্ষ
# শিশু শ্রম ইউনিট

## তথ্যসূত্র

বিষয়শ্রেণী:শ্রম ও কর্মসংস্থান মন্ত্রণালয় (বাংলাদেশ)
বিষয়শ্রেণী:বাংলাদেশ সরকারের মন্ত্রণালয়
কোম্পানীগঞ্জ উপজেলা

**কোম্পানীগঞ্জ উপজেলা** নামে বাংলাদেশে দুইটি উপজেলা রয়েছে। যথা:
* কোম্পানীগঞ্জ উপজেলা, নোয়াখালী
* কোম্পানীগঞ্জ উপজেলা, সিলেট
সেরা চলচ্চিত্র বিভাগে মেরিল-প্রথম আলো সমালোচক পুরস্কার

**সেরা চলচ্চিত্র বিভাগে মেরিল-প্রথম আলো সমালোচক পুরস্কার** মেরিল-প্রথম আলোর সমালোচকদের দৃষ্টিতে সেরা পূর্ণদৈর্ঘ্য ও ওয়েব চলচ্চিত্রের স্বীকৃতি হিসেবে প্রদান করা হয়। ২০০৪ সালের আয়োজনে প্রথমবার ২০০৩ সালের চলচ্চিত্রের জন্য এই পুরস্কার প্রদান করা হয়। ২০২১ সালে কোভিড-১৯ এর বৈশ্বিক মহামারীর কারণে কোন আয়োজন অনুষ্ঠিত হয়নি। ২০২২ সালে ২৩তম আয়োজন থেকে পূর্ণদৈর্ঘ্য চলচ্চিত্রের পাশাপাশি ওয়েব চলচ্চিত্রসমূহকে এই বিভাগে মনোনয়নের জন্য বিবেচিত করা হয়।

*[[আধিয়ার]]* (২০০৩) এই বিভাগে প্রথম পুরস্কার বিজয়ী চলচ্চিত্র। সাম্প্রতিক বিজয়ী চলচ্চিত্র হল *[[প্রিয় মালতী]]* (২০২৪)।

## বিজয়ী ও মনোনীতদের তালিকা
নিচের তালিকায় প্রথমোক্ত নামসমূহ বিজয়ী নির্দেশ করে। বিজয়ী চলচ্চিত্র ও প্রযোজকদের নাম **গাঢ়** বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।

### ২০০০-এর দশক

### ২০১০-এর দশক

### ২০২০-এর দশক

## আরও দেখুন
* শ্রেষ্ঠ চলচ্চিত্র বিভাগে বাংলাদেশ জাতীয় চলচ্চিত্র পুরস্কার
* শ্রেষ্ঠ চলচ্চিত্র বিভাগে বাচসাস পুরস্কার

## তথ্যসূত্র

## বহিঃসংযোগ
* 

বিষয়শ্রেণী:মেরিল-প্রথম আলো পুরস্কার
বিষয়শ্রেণী:সেরা চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
স্ক্যাভেঞ্জার হান্ট

থাম্ব|স্ক্যাভেঞ্জার হান্টে অংশ নেয়া. কয়েকজন প্রতিযোগী তাদেরস্ক্যাভেঞ্জার হান্ট একটি দলবদ্ধ খেলা যেখানে আয়োজকেরা কিছু নির্দিষ্ট কিছু জিনিসের তালিকা তৈরি করেন যা প্রতিযোগীদের খুঁজে বের করতে হয়(জিনিস) অথবা করে দেখাতে হয়(কাজ)। তবে শর্ত হচ্ছে কোন জিনিস কেনা যাবে না।  সাধারণত প্রতিযোগীরা ছোট ছোট দলে ভাগ হয়ে এই খেলা খেলে থাকে। খেলার লক্ষ্য হল সবার আগে সব জিনিস খুঁজে বের করা অথবা সবচেয়ে বেশীসংখ্যক কাজ সম্পন্ন করা।

খেলাটির বিভিন্ন রকমভেদ দেখা গেলেও একটা দিক সর্বক্ষেত্রেই লক্ষ্যণীয়। এক্ষেত্রে প্রতিযোগীদের যেসব কাজ সম্পন্ন করতে দেয়া হয় তাতে প্রচুর সৃষ্টিশীলতার ছাপ থাকে। তবে এক্ষেত্রে বলে রাখা ভাল যে ট্রেজার হান্ট বা গুপ্তধন খোঁজ এর সাথে এর বেশ ভালোরকমের একটা পার্থক্য আছে। ট্রেজার হান্টে মূল্যবান কিছু খুঁজতে দেয়া হয় । কিন্তু স্ক্যাভেঞ্জার হান্টে সেইসব জিনিস খুঁজতে দেয়া হয় যার দিকে হয়তো আমরা প্রতিদিনই তাকাই কিন্তু দেখিনা অথবা এমন কোন সৃষ্টিশীল কাজ করতে দেয়া হয় যা হয়তো নিয়মিত কেউ করে না।

বিশিষ্ট ক্রীড়াবিদ মারকাস মন্টোলার মতে, এই খেলার উৎপত্তি হয়েছে প্রাচীন লোকজ খেলা থেকে। গসিপ কলামিস্ট এলসা ম্যাক্সওয়েল সর্বপ্রথম যুক্তরাষ্ট্রে  এ খেলা জনপ্রিয় করেন। এজন্য তিনি ১৯৩০ এর দশকে নিউ ইয়র্কে বেশ কয়েকটি খেলার আয়োজন করেন। নিউ ইয়র্কের অভিজাত পরিবারগুলোয় এই খেলার প্রভাব তুলে ধরে ১৯৩৬ সালে My Man Godfrey নামক বিদ্রূপাত্মক চলচ্চিত্র মুক্তি পায় যেখানে কিছু অভিজাত প্রতিযোগীদের একজন ঘরহারা লোক খুঁজে  বের করতে বলা হয়।

আমেরিকান বিশ্ববিদ্যালয় গুলোতে সাধারণত নিয়মিত এই খেলার আয়োজন করা হয়। যার উল্লেখযোগ্য নিদর্শন হল ১৯৮৭ সালে চালু শিকাগো বিশ্ববিদ্যালয় স্ক্যাভেঞ্জার হান্ট

যা এখনো প্রতি বছর মে মাসে চার দিন ব্যাপি অনুষ্ঠিত হয়। দিনবিন্যাস এমনভাবে করা হয় যাতে ফলাফল নির্ধারণের দিনটি মা দিবস এ অনুষ্ঠিত হয়। ইউটা অঙ্গরাজ্যের প্রোভো শহর ২০৭৯ প্রতিযোগী নিয়ে স্ক্যাভেঞ্জার হান্ট আয়োজন করে বিশ্বরেকর্ড গড়ে।

## ইন্টারনেট এবং মিডিয়া স্ক্যাভেঞ্জার হান্ট
ইন্টারনেট স্ক্যাভেঞ্জার হান্ট মাঝে মাঝে অংশগ্রহণকারীদের পুরস্কারের বিনিময়ে বিভিন্ন ওয়েবসাইটে গিয়ে তথ্য সংগ্রহ এবং ধাঁধা সমাধানের আহবান জানায়। প্রথম ইন্টারনেট হান্ট ১৯৯২ এ রিক গেটস আয়োজন করেন শুধুমাত্র জনগণকে ইন্টারনেট কার্যকরভাবে ব্যবহারে উদ্বুদ্ধ করতে ।বেশ কয়েকটি চলচ্চিত্র এবং টেলিভিশন সিরিজ স্ক্যাভেঞ্জার হান্টকে বাজারজাতকরণের হাতিয়ার হিসেবে ব্যবহার করে, যার মধ্যে দ্য দা ভিঞ্চি কোড (উপন্যাস) এবং The Lost Room উল্লেখযোগ্য।অভিনেতা মিশা কলিন্স বর্তমানে একটি গিনেস বিশ্ব রেকর্ডের মালিক।তিনি বিশ্বের সবচেয়ে বড় স্ক্যাভেঞ্জার হান্টের আয়োজন করেন যাতে ৯০ টি দেশের ১৪৫৮০ জন প্রতিযোগী ৯৭২ টি দলে ভাগ হয়ে অংশ নেয়।

## তথ্যসূত্র

বিষয়শ্রেণী:স্ক্যাভেঞ্জার হান্ট
বিষয়শ্রেণী:বহিরঙ্গন সনাক্তকরণ খেলা
দুর্গাপুর ইউনিয়ন

**দুর্গাপুর ইউনিয়ন বা দূর্গাপুর ইউনিয়ন** নামে বাংলাদেশে মোট ১৩টি ইউনিয়ন রয়েছে। যথা:
* দুর্গাপুর ইউনিয়ন, আদিতমারী; (লালমনিরহাট জেলা)
* দুর্গাপুর ইউনিয়ন, আশুগঞ্জ; (ব্রাহ্মণবাড়িয়া জেলা)
* দুর্গাপুর ইউনিয়ন, উলিপুর; (কুড়িগ্রাম জেলা)
* দুর্গাপুর ইউনিয়ন, কাপাসিয়া; (গাজীপুর জেলা)
* দুর্গাপুর ইউনিয়ন, কালিহাতী; (টাঙ্গাইল জেলা)
* দুর্গাপুর ইউনিয়ন, কাহালু; (বগুড়া জেলা)
* দুর্গাপুর ইউনিয়ন, গোপালগঞ্জ সদর; (গোপালগঞ্জ জেলা)
* দুর্গাপুর ইউনিয়ন, দুর্গাপুর; (নেত্রকোণা জেলা)
* দুর্গাপুর ইউনিয়ন, পিরোজপুর সদর; (পিরোজপুর জেলা)
* দুর্গাপুর ইউনিয়ন, বেগমগঞ্জ; (নোয়াখালী জেলা)
* দুর্গাপুর ইউনিয়ন, মতলব উত্তর; (চাঁদপুর জেলা)
* দুর্গাপুর ইউনিয়ন, মিঠাপুকুর; (রংপুর জেলা)
* দুর্গাপুর ইউনিয়ন, মীরসরাই; (চট্টগ্রাম জেলা)

## আরও দেখুন
* আলগী দুর্গাপুর উত্তর ইউনিয়ন; (হাইমচর, চাঁদপুর)
* আলগী দুর্গাপুর দক্ষিণ ইউনিয়ন; (হাইমচর, চাঁদপুর)
* গোস্বামী দুর্গাপুর ইউনিয়ন; (কুষ্টিয়া সদর, কুষ্টিয়া)
* দুর্গাপুর উত্তর ইউনিয়ন; (কুমিল্লা আদর্শ সদর, কুমিল্লা)
* দুর্গাপুর দক্ষিণ ইউনিয়ন; (কুমিল্লা আদর্শ সদর, কুমিল্লা)
* সুন্দরপুর দুর্গাপুর ইউনিয়ন; (কালীগঞ্জ, ঝিনাইদহ)
মার্কিপ্লায়ার

**মার্ক এডওয়ার্ড ফিশবাখ** (জন্ম জুন ২৮, ১৯৮৯), যিনি তার অনলাইন ছদ্মনাম **মার্কিপ্লায়ার** দ্বারা বেশি পরিচিত, হলেন একজন খ্যাতনামা মার্কিন ইউটিউব ব্যক্তিত্ব। তিনি হনুলুলু, হাওয়াইতে বড় হন, কিন্তু তিনি তার ক্যারিয়ার শুরু করেন সিনসিনাটি, ওহাইও, এবং বর্তমানে তিনি লস অ্যাঞ্জেলেস, ক্যালিফোর্নিয়ায় বসবাস করেন।

২০১৭ সালের এপ্রিল অনুযায়ী তার চ্যানেল ৭০০ কোটির বেশিবার দেখা হয়েছে এবং তার চ্যানেলের সাবস্ক্রাইবারের সংখ্যা ১ কোটি ৮০ লক্ষের বেশি যা তাকে ইউটিউবের সবচেয়ে বেশি সাবস্ক্রাইবকৃত চ্যানেলের তালিকায় ২২তম অবস্থানে রেখেছে। ফিশবাখ তার লেট'স প্লে ভিডিওর জন্য বিখ্যাত যেখানে তিনি সারভাইভাল হরর এবং অ্যাকশন ভিডিও গেম খেলে থাকেন।

## চলচ্চিত্রের তালিকা

### চলচ্চিত্র

### টেলিভিশন এবং ওয়েব সিরিজ

## পুরস্কার এবং সম্মাননা

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৯-এ জন্ম
বিষয়শ্রেণী:টুইচ স্ট্রিমার
বিষয়শ্রেণী:জীবিত ব্যক্তি
বিষয়শ্রেণী:গেমিং ইউটিউবার
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইউটিউব ভ্লগার
বিষয়শ্রেণী:মার্কিন ইন্টারনেট ব্যক্তিত্ব
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:কোরীয় বংশোদ্ভূত মার্কিন ব্যক্তি
বিষয়শ্রেণী:ভিডিও গেম ভাষ্যকার
বিষয়শ্রেণী:২০শ শতাব্দীর মার্কিন ব্যক্তি
বিষয়শ্রেণী:২১শ শতাব্দীর মার্কিন ব্যক্তি
বিষয়শ্রেণী:২১শ শতাব্দীর জনহিতৈষী
বিষয়শ্রেণী:ইংরেজি ভাষার ইউটিউব চ্যানেল
বিষয়শ্রেণী:ইন্টারনেট মিম
বিষয়শ্রেণী:২০১৪-এ প্রবর্তিত ইন্টারনেট মিম
বিষয়শ্রেণী:২০১০-এ চালু ইউটিউব চ্যানেল
বিষয়শ্রেণী:দাতব্য তহবিল সংগ্রহকারী (ব্যক্তি)
বিষয়শ্রেণী:হাওয়াইয়ের ইউটিউবার
বিষয়শ্রেণী:লস অ্যাঞ্জেলেসের ইউটিউবার
বিষয়শ্রেণী:উত্তর কোরীয় বংশোদ্ভূত মার্কিন ব্যক্তি
বিষয়শ্রেণী:অনলিফ্যানস কন্টেন্ট নির্মাতা
বুটি পাইকান

**বুটি পাইকান** (বৈজ্ঞানিক নাম: *Celaenorrhinus putra(Moore)*)  এক প্রজাতির মাঝারী আকারের প্রজাপতি যার শরীর ও ডানা লালচে বাদামী রঙের হয়। এরা ‘হেসপেরায়িডি’ গোত্রের এবং ‘পায়রজিনি’ উপগোত্রের সদস্য।
## আকার
বুটি পাইকান এর প্রসারিত অবস্থায় ডানার আকার ৪৫-৫৫ মিলিমিটার দৈর্ঘ্যের হয়।

## উপপ্রজাতি
বুটি পাইকান এর প্রজাতিগুলো হলো:
**Celaenorrhinus putra piepersi* Fruhstorfer, 1909 
**Celaenorrhinus putra sanda* Evans, 1941 
**Celaenorrhinus putra brahmaputra* Elwes & Edwards, 1897 
### ভারতে প্রাপ্ত [[বুটি]] পাইকান এর উপপ্রজাতি

ভারতে প্রাপ্ত বুটি পাইকান এর উপপ্রজাতিসমূহ হল-

* *Celaenorrhinus putra putra* Moore, 1865 – বেংগল বুটি পাইকান (Bengal Restricted Spotted Flat)

## আচরণ
এরা দ্রুত এবং ঝাঁকুনিসহ উড়ান দেয়। উড়তে উড়তে হঠাত করে পাতাতে বসে পড়ে। অন্যান্য প্রজাপতিদের সাথে একসাথে মধু পান করতে দেখা যায়।
## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি
বিষয়শ্রেণী:১৮৬৬-এ বর্ণিত প্রজাপতি
বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
তামগ্যালি

**তামগ্যালি** একটি পেট্রোগ্লিফ স্থান যা কাজাখস্তানের যেত্যসু'তে অবস্থিত।  সড়কপথে তামগ্যালি আলমাটির ১৭০ কিলোমিটার উত্তর পশ্চিমে অবস্থিত। প্রধান পাঁচ হাজার পেট্রোগ্লিফ প্রধান গিরিখাতের মধ্যেই অবস্থিত তবে আশপাশের গিরিখাতেও অনেক আছে। বেশিরভাগ পেট্রোগ্লিফ ব্রোঞ্জ যুগের তবে কিছু কিছু মধ্যযুগে বা পরবর্তীতে আস্তরিত হয়েছে। তবে কিছু প্রেট্রোগ্লিফ লৌহ যুগের।

কাজাখ এবং অন্যান্য তুর্কি ভাষায় তামগ্যালি অর্থ **অঙ্কিত বা চিহ্নিত স্থান**।

২০০৪ সালে তামগ্যালিকে ইউনেস্কো ওয়ার্ল্ড হেরিটেজ সাইট সাইট হিসেবে ঘোষণা করে।

## গ্যালারি

File:Tamgaly Petroglyph Horse.jpg|প্রাচীন পাথরের ভাস্কর্য (petroglyphs) পাওয়া যায় একটি ছোট গিরিখাত এ Tamgaly
File:Tamgaly Ravine Panorama.JPG|খুঁজছেন জুড়ে ছোট গিরিখাত রয়েছে petroglyphs
File:Tamgaly Dancers.JPG|Petroglyphs প্রাচীন উপজাতীয় নৃত্য ও প্রাণী
File:Tamgaly Sacred Site.JPG|বৃহত্তম গ্রুপ petroglyphs মধ্যে একটি পবিত্র সাইটের
File:Petroglyphs in Tamgaly, Kazakhstan 03.jpg|Petroglyphs মধ্যে Tamgaly, ইউনেস্কো ওয়ার্ল্ড হেরিটেজ সাইট, কাজাখস্তান
File:Petroglyphs in Tamgaly, Kazakhstan 02.jpg|Petroglyphs মধ্যে Tamgaly, ইউনেস্কো ওয়ার্ল্ড হেরিটেজ সাইট, কাজাখস্তান


## তথ্যসূত্র


## বহিঃসংযোগ
* "Petroglyphs মধ্যে প্রত্নতাত্ত্বিক আড়াআড়ি Tamgaly" ইউনেস্কো
* Goryachev, A. A. এবং Mariyashev, A. N. (2000) "Petrogliphs এর Semirechye"; [Access to this URL আর সম্ভব]
* "Semirechye Petroglifleri", তুর্কী থেকে WebArchive;

বিষয়শ্রেণী:বিশ্ব ঐতিহ্যবাহী স্থান
বিষয়শ্রেণী:কাজাখস্তানের বিশ্ব ঐতিহ্যবাহী স্থান
গোপাল চৌকি

**গোপাল চৌকি** বড় শিব মন্দিরের পেছনে অবস্থিত প্রাচীন এক দিঘি। **বড় শিব মন্দির** () পুঠিয়া রাজবাড়ির ছয়টি মন্দিরের একটি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। 

## অবস্থান
রাজশাহী শহর থেকে ২৩ কিলোমিটার দূরে অবস্থিত বিখ্যাত পুঠিয়া রাজবাড়ি কাছে অবস্থিত বড় শিব মন্দির। মন্দিরটির ডানপাশে পেছনে সুবিশাল দিঘি গোপাল চৌকির অবস্থান।

## আরো দেখুন
*  পুঠিয়া মন্দির চত্বর
*  রথ মন্দির
*  গোবিন্দ মন্দির 
*  বড় শিব মন্দির

## তথ্যসূত্র

বিষয়শ্রেণী:বাংলাদেশের পুরাতাত্ত্বিক নিদর্শন
মোহাম্মদ শহীদুল্লাহ (বীর প্রতীক)

শহীদ **মোহাম্মদ শহীদুল্লাহ** (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মো. শহীদুল্লাহ’র জন্ম ঢাকার লালবাগের মনেশ্বর রোডে। তার বাবার নাম সফিকউল্লাহ এবং মায়ের নাম আংগুরা বেগম। তারা সাত ভাই ও তিন বোন। তিনি অবিবাহিত ছিলেন। 

## কর্মজীবন
১৯৭১ সালে নবম শ্রেণির শিক্ষার্থী ছিলেন মো. শহীদুল্লাহ। পুরান ঢাকায় মামার বাড়িতে থেকে স্কুলে পড়াশোনা করতেন তিনি। তার মামার নাম ছিল হাজি কাজী কাদের। তিনি সে সময় বেশ প্রভাবশালী ছিলেন। মুক্তিযুদ্ধ শুরু হলে কয়েক দিন পর মো. শহীদুল্লাহ যুদ্ধে যোগ দেওয়ার জন্য মামার কাছে অনুমতি চান। কিন্তু মামা তাকে সে অনুমতি দেননি। পরে মে মাসের শেষ দিকে একদিন মামার বাড়ি থেকে পালিয়ে পুরান ঢাকার কয়েকজনের সঙ্গে ভারতে যান। সেখানে প্রাথমিক প্রশিক্ষণ নিয়ে তারা ১১ নম্বর সেক্টর এলাকায় ছোটখাটো অপারেশনে অংশ নিতে থাকেন। এ সময় ২ নম্বর সেক্টরের সেক্টর প্রধান খালেদ মোশাররফ (বীর উত্তম) তাঁদের কথা জানতে পারেন। তিনি ঢাকা শহরে বসবাসকারী বলে তাঁদের নিজ সেক্টরে নিয়ে এসে ঢাকাবাসী কয়েকজন ছাত্র-যুবকদের দলে অন্তর্ভুক্ত করেন। তাঁদের পুনরায় বিশেষ প্রশিক্ষণ দিয়ে ঢাকা মহানগরের পার্শ্ববর্তী এলাকা এবং নারায়ণগঞ্জ ও মুন্সীগঞ্জ জেলায় গেরিলাযুদ্ধ করার জন্য পাঠানো হয়। কিশোর মো. শহীদুল্লাহ বেশ কয়েকটি দুঃসাহসিক অপারেশনে অংশ নেন। তাঁদের দল বিভিন্ন স্থানে গেরিলা আক্রমণ করে পাকিস্তান সেনাবাহিনী ও তাদের সহযোগীদের ভীতসন্ত্রস্ত করে তোলে।

## মুক্তিযুদ্ধে ভূমিকা
মুক্তিযুদ্ধে চূড়ান্ত বিজয়ের মুহূর্তে ১৯৭১ সালের ১৭ ডিসেম্বর মো. শহীদুল্লাহসহ একদল মুক্তিযোদ্ধা ছিলেন ঢাকার অদূরেই। তারা বেশির ভাগ ছিলেন পুরান ঢাকার বাসিন্দা। পাকিস্তান সেনাবাহিনী আত্মসমর্পণ করার পর আনন্দে উদ্বেল মুক্তিযোদ্ধারা পরিবার-পরিজনের সঙ্গে মিলিত হওয়ার জন্য রওনা হলেন ঢাকার উদ্দেশ্যে। কিন্তু পথে ঘটল মর্মান্তিক এক দুর্ঘটনা। নদী পার হতে গিয়ে নৌকাডুবিতে সলিলসমাধি হলো মো. শহীদুল্লাহ, আবুল হোসেনসহ (বীর প্রতীক) ১০ জন দুর্ধর্ষ ও সাহসী মুক্তিযোদ্ধার। মুহূর্তেই আনন্দ পরিণত হলো শোকে। 
খোলামুড়া ঘাট ঢাকা জেলার কেরানীগঞ্জ উপজেলার অন্তর্গত। মুক্তিযুদ্ধের চূড়ান্ত পর্যায়ে পুরান ঢাকার অধিবাসী কয়েকজন গেরিলা মুক্তিযোদ্ধা ছিলেন কেরানীগঞ্জে। তারা ২ নম্বর সেক্টরের অধীনে মুন্সীগঞ্জ, ঢাকার কেরানীগঞ্জসহ আশপাশ এলাকায় গেরিলাযুদ্ধ করেন। ১৬ ডিসেম্বর পাকিস্তান সেনাবাহিনী আনুষ্ঠানিক আত্মসমর্পণ করার পর তারা পরিবার-পরিজনের সঙ্গে মিলিত হওয়ার জন্য ফিরছিলেন ঢাকায়। পথে ছিল ধলেশ্বরী নদী। তখন ধলেশ্বরী ছিল প্রমত্তা ও বেশ চওড়া নদী। মো. শহীদুল্লাহ, আবুল হোসেনসহ একদল মুক্তিযোদ্ধা একটি নৌকায় খোলামুড়া ঘাট দিয়ে নদী পার হচ্ছিলেন। মাঝনদীতে হঠাৎ নৌকা ডুবে যায়। মো. শহীদুল্লাহ, আবুল হোসেনসহ বেশির ভাগ মুক্তিযোদ্ধাই সাঁতার জানতেন না। সাঁতার জানা সহযোদ্ধারা দু-তিনজনকে বাঁচাতে সক্ষম হলেও ১০ জন মুক্তিযোদ্ধা নদীতে অসহায়ভাবে ডুবে মারা যান। পরে স্থানীয় জনসাধারণের সহায়তায় তাঁদের মরদেহ নদীর বিভিন্ন স্থান থেকে উদ্ধার করে পরিবারের কাছে হস্তান্তর করা হয়। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ঢাকা জেলার ব্যক্তি
দিল তু হে দিল

**দিল তু হে দিল** ১৯৭৮ সালে মুক্তিপ্রাপ্ত বলিউডের চলচ্চিত্র *দিল তু হে দিল* এর একটি গান। এই গানে কণ্ঠ দিয়েছেন লতা মঙ্গেশকর। গানটির গীতিকার হলেন অঞ্জন এবং সুরকার হলেন কল্যাণজি আনান্দজি।

## তথ্যসূত্র

বিষয়শ্রেণী:হিন্দি গান
বিষয়শ্রেণী:লতা মঙ্গেশকরের গান
বিষয়শ্রেণী:১৯৭৮-এর গান
বিষয়শ্রেণী:লতা মঙ্গেশকর
গরান রাংচিতি

**গরান রাংচিতি** (বৈজ্ঞানিক নাম: *Arhopala centaurus (Fabricius)*) এক প্রজাতির মাঝারী আকারের খয়েরি রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। সম্ভবত এই প্রজাতির প্রজাপতি ভারতের সব থেকে বড় ওকব্লু (oakblues)।
## উপপ্রজাতি
ভারতে প্রাপ্ত গরান রাংচিতি এর উপপ্রজাতি হল- 

* *Arhopala centaurus pirama* Moore, 1881 –তামিল গরান রাংচিতি (Tamil Centaur Oakblue)
* *Arhopala centaurus pirithous* Moore, 1883 –বেংগল গরান রাংচিতি (Bengal Centaur Oakblue)
* *Arhopala centaurus coruscans* Wood-Mason and de Nicéville, 1880 –আন্দামান গরান রাংচিতি (Andaman Centaur Oakblue)
## আকার
গরান রাংচিতি এর প্রসারিত অবস্থায় ডানার আকার ৫৩-৬২মিলিমিটার দৈর্ঘ্যের হয়। 

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

### পুরুষ

**ডানার উপরিতল** ঘন কালচে নীল এবং বেগুনী আভাযুক্ত। ডানার প্বার্শ প্রান্তসীমা অথবা টার্মেন সরু কালো ও প্রান্তরোয়া (cilia) কালো বর্নের। পিছনের ডানায় ২নং শিরার প্রান্তে সামান্য চওড়া একটি ছোট কালো লেজ বর্তমান। ১ নং শিরার শেষপ্রান্তে সামান্য কৌনিক একটি কালো অভিক্ষিপ্ত অংশ চোখে পড়ে। পিছনের ডানার ১ক,১খ এবং ১গ শিরামধ্য অংশের নিম্নভাগ ফ্যাকাশে।

**ডানার নিম্নতল** এ সামনের ডানার গোড়ার অর্ধ (basal half) ৪নং শিরার (median vein) উপর পর্যন্ত কালচে বেগুনি এবং বাদামীর মিশ্রন এবং ৪নং শিরার উপরিস্থ বর্হিভাগ খানিক ফ্যাকাশে। ডানার নিম্নভাগ কমলা-হলদে বাদামী (ochreous brown) মেশানো। ডানার গোড়ার দিকে সেল (cell) এর অভ্যন্তরে একটি বড় গোলাকৃতি ছোপ সেল এর মধ্যভাগে অধিকতর বড় আর একটি দাগ বিদ্যমান। বাইরের বার (bar) অথবা দাগটির উপরে কোস্টাতে ছোট একটি ফ্যাকাশে বলয়যুক্ত ছোপ এবং উক্ত দাগ টির ভিতরের দিকে দাগের নিচে একটি তীর্যক কৌনিক ছোপ লক্ষ্য করা যায়। মধ্যবর্তী দাগটির নিচে একটি গোলাকৃতি ছপ বর্তমান। ২নং শিরার পিছনের দিকে কম-বেশী চৌকো এবং বড় সংযুক্ত ছোপের সারি দ্বারা গঠিত একটি ডিসকাল বন্ধনী দেখা যায় এবং উক্ত ছোপগুলি আকারে ক্রমশ বড় হয়েছে। ফ্যাকাশে বাদামী এবং কিছুটা অস্পষ্ট ছোপের একটি সাব-টার্মিনাল সারি লক্ষ্য করা যায়।

পিছনের ডানা সমভাবে কমলা-হলুদ এবং বাদামীর মিশ্রন এবং তাতে বেগুনির আভাযুক্ত। সমস্ত কালচে বাদামী দাগ ছোপগুলি ফ্যাকাশে সাদা কিনারাযুক্ত। ডানার গোড়ার কাছে ৩টি ছোপের একটি সরলরৈখিক সারি বর্তমান যার পরই ২টি ছোপ দেখা যায়। অ্যাবডোমিনাল মার্জিন এর দিকে ৩টি ছোট ছোপের একটি বাঁকানো সারি এবং কোস্টার মধ্যভাগের নিচে দুটি সংলগ্ন বড় চৌকো ছোপ লক্ষ্য করা যায়। ডানার বাকী অংশ জুড়ে অসংলগ্ন ছোপের ৫টি বন্ধনী অবস্থিত। সাবটার্মিনাল বন্ধনীর ছোপগুলির মধ্যে নিচের দিকের ৩টি ছোপ কালো এবং ধাতব-সবজে আঁঁশে ছাওয়া।

### স্ত্রী
ডানার উপরিতল পুরুষ অপেক্ষা অধিকতর ফ্যাকাশে এবং নীল অপেক্ষা বেগুনি রঙের প্রভাব বেশী। সামনের ডানায় কোস্টাল সীমা এবং টার্মেন চওড়াভাবে কালচে বাদামী, ডানার নিম্নতল পুরুষ প্রকারেরই অনুরূপ তবে অধিকতর ফ্যাকাশে।

## আচরণ
এরা ক্ষিপ্র এবং এলোমেলো ভাবে ওড়ে, তবে একটানা বেশীক্ষণ উড়তে পারে না। কিছুক্ষণ ওড়াওড়ির পরেই আবার পাতার উপর বসে পড়ে। ঝোপঝাড়ের মধ্যে দিয়েও উড়ে বেড়াতেও দেখা যায়। ফুলের প্রতি এদের আসক্তি প্রায় নেই। মাঝে মাঝে ভিজে মাটি থেকে রস আহরণ করতে দেখা যায়। ডানা খুলে বসে এরা রৌদ্র পোহায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৭৫-এ বর্ণিত প্রজাপতি
বিষয়শ্রেণী:সিঙ্গাপুরের প্রজাপতি
বাগ ভাল্কি

**বাগ ভাল্কি** (বৈজ্ঞানিক নাম: *Ancistroides nigrita (Latreille)*) এক প্রজাতির ছোট আকারের প্রজাপতি যার শরীর ও ডানা কালচে বাদামী অথবা চকোলেট রঙের। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
## আকার
বাগ ভাল্কি এর প্রসারিত অবস্থায় ডানার আকার ৪৮-৬০ মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত বাগ ভাল্কি এর উপপ্রজাতিসমূহ হল-
* *Ancistroides nigrita diocles* Moore, 1865 – বেংগল বাগ ভাল্কি (Bengal Chocolate Demon)
## আচরণ
এরা দ্রুত ওড়ে। এদের মাঝে মধ্যেই ফুলের উপর অনেক্ষন বসে মধু পান করতে দেখা যায়। পাখীর বিষ্ঠার উপরও বসে থাকতে দেখা যায়। অনেকসময় সকালবেলা রৌদ্র পোহাতে দেখা যায় তবে সাধারনত এরা ছায়াযুক্ত অঞ্চল বেশি পছন্দ করে।
## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি
বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮২৪-এ বর্ণিত প্রজাপতি
বিষয়শ্রেণী:সিঙ্গাপুরের প্রজাপতি
বিনোদ খান্না

***বিনোদ খান্না*** () (৬ অক্টোবর, ১৯৪৬ - ২৭ এপ্রিল, ২০১৭) ছিলেন একজন ভারতীয় অভিনেতা ও বলিউডের চলচ্চিত্র প্রযোজক। তিনি দুইবার ফিল্মফেয়ার পুরস্কার জেতেন। তিনি একজন সক্রিয় রাজনীতিবিদও ছিলেন। তিনি ১৯৯৮ থেকে ২০০৯ এবং ২০১৪ থেকে আমৃত্যু গুরদাসপুর থেকে এমপি নির্বাচিত হয়েছিলেন। তার মূত্রথলিতে ক্যান্সারের কারণে ২৭ এপ্রিল, ২০১৭ তারিখে সত্তর বছর বয়সে মুম্বইয়ের একটি হাসপাতালে মারা যান।
## পূর্ব জীবন
বিনোদের জন্ম ১৯৪৬ সালের ৬ অক্টোবর বর্তমান পাকিস্তানের পেশোয়ারে একটি পাঞ্জাবি হিন্দু পরিবারে, তার মার নাম ছিলো কমলা এবং বাবার নাম কৃষ্ণচাঁদ খান্না। তার তিন বোন এবং এক ভাই ছিলো। বিনোদের জন্মের কিছুকাল পরেই নতুন পাকিস্তান রাষ্ট্রের জন্ম হলে বিনোদের পরিবার পেশোয়ার ছেড়ে বম্বেতে চলে আসেন।

বিনোদ দ্বিতীয় শ্রেণী পর্যন্ত বম্বের সেন্ট ম্যারি'জ স্কুলে পড়েন, এরপর দিল্লীতে চলে আসেন। ১৯৫৭ সালে বিনোদের পরিবার দিল্লীতে চলে আসে আর বিনোদকে মাথুরা রোডের দিল্লী পাব্লিক স্কুলে ভর্তি করা হয়। ১৯৬০ সালে বিনোদের পরিবার পুনরায় বম্বেতে চলে আসলে বিনোদকে দেওলালীর বারনেস স্কুলে ভর্তি করা হয়। এই বোর্ডিং স্কুলে পড়াকালীন বিনোদ 'সোলভা সাল' (১৯৫৮) এবং 'মুঘাল-এ-আজম' (১৯৬০) চলচ্চিত্র দেখেন এবং তার খুব আকর্ষণ জন্মায় চলচ্চিত্রের প্রতি। বিনোদ বম্বের সিডেনহাম কলেজ থেকে কমার্সে স্নাতক সম্পন্ন করেন। তিনি ক্রিকেট পছন্দ করতেন। তিনি বলেনঃ "জনসাধারণের মনে হতে পারে আমি অন্য আরেকজন ফিল্মস্টার, কিন্তু এক সময় ছিল যখন আমি (টেস্ট খেলোয়াড়) বুধী কান্ধারনের সঙ্গে সুসম্পন্ন ক্রিকেট খেলেছিলাম। পরে আমি হিন্দু জিমে একনাথ সোলকারের সাথে খেলেছি। ১৯৭৯ সালে ভারতবর্ষে ইলিস্ট্রেটড উইকলি অব ইন্ডিয়াতে তিনি লিখেছিলেন, "আমি বিশ্বনাথ হতে পারিনি।"

## নির্বাচিত চলচ্চিত্র তালিকা

* *[[দিলওয়ালে (২০১৫-এর চলচ্চিত্র)|দিলওয়ালে]]* (২০১৫)
* *[[দাবাং ২]]* (২০১২)
* *[[দাবাং]]* (২০১০)
* *[[রেশমা অর শেরা]]* (১৯৭১)
* *[[অমর আকবর এন্থনি]]* (১৯৭৭)
*  *[[লহু কে দো রঙ (১৯৭৯-এর চলচ্চিত্র)|লহু কে দো রঙ]]* (১৯৭৯)

## পুরস্কার ও মনোনয়ন
#### [[ফিল্মফেয়ার পুরস্কার]]

* ১৯৯৯ ‌-  ফিল্মফেয়ার আজীবন সম্মাননা পুরস্কার

### অন্যান্য
* ২০০৫ - স্টারডাস্ট অনুসরণীয় ব্যক্তিত্ব পুরস্কার
* ২০০৭ - জি সিনে আজীবন সম্মাননা পুরস্কার

## তথ্যসূ্ত্র

## বহিঃসংযোগ
* 

বিষয়শ্রেণী:১৯৪৬-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় পুরুষ চলচ্চিত্র নির্মাতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:পেশোয়ারের ব্যক্তি
বিষয়শ্রেণী:মুম্বইয়ের অভিনেতা
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:দ্বাদশ লোকসভার সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:ষোড়শ লোকসভার সদস্য
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:ভারতে ক্যান্সারে মৃত্যু
বিষয়শ্রেণী:দিল্লি পাবলিক বিদ্যালয়ের প্রাক্তন শিক্ষার্থী
বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ফিল্মফেয়ার আজীবন সম্মাননা পুরস্কার প্রাপক
বিষয়শ্রেণী:পাঞ্জাব, ভারতের লোকসভা সদস্য
বিষয়শ্রেণী:মুম্বইয়ের রাজনীতিবিদ
বিষয়শ্রেণী:দাদাসাহেব ফালকে পুরস্কার বিজয়ী
বিষয়শ্রেণী:ফিল্মফেয়ার পুরস্কার বিজয়ী
অ্যায় মেরে ওয়াতন কে লোগো

**অ্যায় মেরে ওয়াতন কে লোগো** (; *"O' people of my country"*) হিন্দি ভাষায় রচিত একটি দেশাত্ববোধক সঙ্গীত। গানটির গীতিকার হলেন কবি প্রদীপ এবং সুরকার হলেন সি রামচন্দ্র। গানটিতে কণ্ঠ দিয়েছেন লতা মঙ্গেশকর।

## তথ্যসূত্র

বিষয়শ্রেণী:হিন্দি গান
বিষয়শ্রেণী:লতা মঙ্গেশকর
বিষয়শ্রেণী:১৯৬৩-এর গান
বিষয়শ্রেণী:লতা মঙ্গেশকরের গান
বিষয়শ্রেণী:ভারতীয় দেশাত্মবোধক গান
বিষয়শ্রেণী:চীন-ভারত যুদ্ধ
রাজউক ভবন

right|250px|thumb|রাজউক ভবন
**রাজউক ভবন** রাজধানী উন্নয়ন কর্তৃপক্ষ রাজউক এর প্রধান কার্যালয় যা বাংলাদেশ সরকার এর রাজধানীর উন্নয়ন বিষয়ক সংস্থা। এই ভবনটি রাজউক এভিনিউ, দিলকুশা, ঢাকা ১০০০ এ অবস্থিত। এটি ঢাকা শহরের একটি অন্যতম উল্লেখযোগ্য ভবন।

## ইতিহাস
ঢাকা ইমপ্রুভমেন্ট ট্রাস্ট (ডিআইটি) এর প্রধান কার্যালয়রূপে ১৯৫৬ সালে ভবনটি প্রথম প্রতিষ্ঠিত হয়। সেই সময় এটি ডিআইটি ভবন নামে পরিচিত ছিল। পশ্চিম পাকিস্তান এর স্থপতি আবদুল হুসেইন এম. থারিয়ানি এর নকশা করেছিলেন। তৎকালীন পাকিস্তানের মুখ্যমন্ত্রী হোসেন শহীদ সোহ্‌রাওয়ার্দী ১৯৫৬ সালের ১০ ডিসেম্বর এর ভিত্তিপ্রস্তর স্থাপন করেন। ঢাকা ইমপ্রুভমেন্ট ট্রাস্টকে রাজধানী উন্নয়ন কর্তৃপক্ষ দ্বারা প্রতিস্থাপনের পর ১৯৮৭ সালের ৩০ এপ্রিল এর নাম পরিবর্তন করে ‘রাজউক ভবন’ রাখা হয়।

## স্থাপত্যশৈলী
রাজউক ভবন ঢাকার একটি উল্লেখযোগ্য স্থাপত্য নিদর্শন। এটি পূর্ব পাকিস্তান এর মুখ্য ভবনসমূহের অন্যতম। এটি খুবই জটিল গঠনের ভবন। ভবনের মাঝ বরাবর অনেকগুলো কালো স্তম্ভ রয়েছে; ভবনের স্থাপত্যকলায় এসব স্তম্ভের প্রয়োজনীয়তা নিয়ে বিভ্রান্তির উদ্রেক হয়। স্থপতি থারিয়ানি নকশা প্রণয়নের সময় জলবায়ু বিবেচনায় আনেন নি। পশ্চিমমুখী এ ভবনের দুটি অংশ বিদ্যমান- একটি রাজউকের মূল ভবন ও আরেকটি সম্প্রসারিত অংশ। ভবনদ্বয় একটি ছোট সেতু দ্বারা সংযুক্ত। এর মূল ভবনে ছয় তলা ও বর্ধিত অংশে আট তলা রয়েছে। ভবনের সম্মুখভাগের ঊর্ধ্বাংশে একটি বড় ঘড়ি রয়েছে যা ভবনের একটি গুরুত্বপূর্ণ বিশেষত্ব।

## সংস্কারসাধন
রাজউক ভবন পাকিস্তান আমলের স্থাপত্যকলার নিদর্শন। প্রথমদিকে ভবনটি বেশ সাধারণ ছিল। রাজউকের গুরুত্ব ও স্থাপত্যকলার বিষয়টি চিন্তা করে রাজউক ভবনটি সংস্কারের সিদ্ধান্ত নেয়। ২০০০ সালের পর সংস্কারের প্রধান উদ্যোগ গৃহীত হয় এবং ভবনটিকে একটি অন্যমাত্রার সৌন্দর্যদান করে।

## তথ্যসূত্র

* Asiatic Society, Architecture, Page no: 498
* Rahman, Mahbubur, City of an Architect, Page no:104, 
* Official Web Site of RAJUK, https://web.archive.org/web/20170429215814/http://www.rajukdhaka.gov.bd/

বিষয়শ্রেণী:বাংলাদেশের ভবন ও স্থাপনা
বিষয়শ্রেণী:রাজউক
বিষয়শ্রেণী:ঢাকার ভবন ও স্থাপনা
সিডনি মেট্রো

**সিডনি মেট্রো** অস্ট্রেলিয়ার নিউ সাউথ ওয়েলস রাজ্যের সিডনি শহরের একটি দ্রুতগামী গণপরিবহন ব্যবস্থা। সিডনি মেট্রোর তালাওয়াং থেকে চ্যাটসউড পর্যন্ত প্রসারিত বর্তমান লাইন বা রেলপথটি ২০১৯ সালের ২৬শে মে উদ্বোধন করা হয়, এটি বর্তমানে ১৩ টি স্টেশন ও ৩৬ কিমি (২২.৪ মাইল) দীর্ঘ যমজ রেল ট্র্যাক সহ একটি রেলপথ নিয়ে গঠিত। সিডনি হারবার ও সিডনি কেন্দ্রীয় ব্যবসায়িক জেলার অন্তর্গত এই লাইনটি চ্যাটসউড থেকে ব্যাঙ্কসটাউন পর্যন্ত প্রসারিত করার জন্য কাজ এগিয়ে চলেছে, যার নির্ধারিত সমাপ্তি সময় ২০২৪ সাল ধরা হয়েছে।

দুটি অতিরিক্ত লাইন বা রেলপথের ঘোষণা করা হয়েছে; লাইনগুলি হল সিডনি মেট্রো পশ্চিম সিডনি বিমানবন্দর ও সিডনি মেট্রো পশ্চিম। সিডনি মেট্রো পশ্চিম সিডনি বিমানবন্দর লাইনটি সেন্ট মেরিস থেকে পরিকল্পিত অ্যারোট্রোপলিস কোর পর্যন্ত প্রায় ২৩ কিলোমিটার দীর্ঘ পথে প্রসারিত হবে। এটি ছয়টি স্টেশন নিয়ে গঠিত এবং ২০২৬ সালে খোলার পর নতুন ওয়েস্টার্ন সিডনি ইন্টারন্যাশনাল (ন্যান্সি-বার্ড ওয়ালটন) বিমানবন্দরে পরিষেবা প্রদান করবে।

সিডনি মেট্রো পশ্চিম লাইনটি ওয়েস্টমিড থেকে সিডনি সিবিডি পর্যন্ত প্রায় ২৪ কিলোমিটার দীর্ঘ পথে নির্মিত হবে। এটি নয়টি স্টেশনের সমন্বয়ে পরিকল্পনা করা হয়েছে, যা ভূগর্ভস্থ যমজ ট্র্যাক দ্বারা পরিবেশিত হবে। লাইনটি ২০৩০ সালে খোলার পর প্যারামাট্টা ও সিডনি অলিম্পিক পার্কের পরিষেবাও দেবে।

সিডনি হল অস্ট্রেলিয়ার প্রথম ও বর্তমানে একমাত্র শহর, যেখানে সম্পূর্ণ স্বয়ংক্রিয় (চালকবিহীন) দ্রুতগামী গণপরিবহন মেট্রো ব্যবস্থা রয়েছে। সিডনিতে একটি উচ্চ গতিসম্পন্ন, ভূগর্ভস্থ দ্রুতগামী গণপরিবহন রেলওয়ের সাথে জড়িত পরিকল্পনা ও প্রকল্পগুলি কমপক্ষে ২০০৮ সালে উঠে আসে, যদিও একটি প্রাথমিক প্রস্তাব ২০০১ সালের প্রথম দিকে উত্থাপিত হয়েছিল। অতীতে একটি ভূগর্ভস্থ নেটওয়ার্কের জন্য বিস্তৃত পরিকল্পনা থাকা সত্ত্বেও, বেসরকারিকরণ ও তহবিল নিয়ে বিরোধ সরকারি অনুমোদনকে বাধাগ্রস্ত করেছিল, যা প্রকল্পের সূচনাকে বিলম্বিত করেছিল। সিডনির প্রথম ভূগর্ভস্থ মেট্রো নর্থ ওয়েস্ট রেল লিংক নামে পরিচিত ছিল, প্রকল্পটি বাস্তবিক ভাবে শুরু করার অসুবিধা সত্ত্বেও সরকারি অনুমোদন ২০১৩ সালে প্রদান করা হয়েছিল। রেলপথের সম্প্রসারণ ও শীঘ্রই সিডনি মেট্রোর নাম পরিবর্তনকে অনুসরণ করা হয়।

রেল ব্যবস্থাটি ট্রান্সপোর্ট ফর এনএসডব্লিউ-এর ছত্রছায়ায় সিডনি মেট্রো এজেন্সি দ্বারা নিয়ন্ত্রিত হয়। পরিষেবাসমূহ মেট্রো ট্রেন সিডনি দ্বারা পরিচালিত হয় এবং প্রতিষ্ঠিত সিডনি ট্রেন নেটওয়ার্কের সাথে সংহত।

## তথ্যসূত্র

## বহিঃসংযোগ

* সিডনি মেট্রো ওয়েবসাইট
*ট্রান্সপোর্ট এনএসডব্লিউ মেট্রো পেজ
*এমটিএস হোম পেজ 

বিষয়শ্রেণী:সিডনি মেট্রো
বিষয়শ্রেণী:অস্ট্রেলিয়ার দ্রুতগামী গণপরিবহন ব্যবস্থা
বিষয়শ্রেণী:২০১৯-এ চালু রেলপথ
সেরা চলচ্চিত্র পরিচালক বিভাগে মেরিল-প্রথম আলো সমালোচক পুরস্কার

**সেরা চলচ্চিত্র পরিচালক বিভাগে মেরিল-প্রথম আলো সমালোচক পুরস্কার** বাংলাদেশের চলচ্চিত্র পরিচালনায় অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ২০০৪ সালে প্রথমবার মেরিল-প্রথম আলো পুরস্কারের অংশ হিসেবে ২০০৩ সালের চলচ্চিত্রের জন্য এই পুরস্কার প্রদান করা হয়। ২০২১ সালে কোভিড-১৯ এর বৈশ্বিক মহামারীর কারণে কোন আয়োজন অনুষ্ঠিত হয়নি। ২০২২ সালে ২৩তম আয়োজন থেকে পূর্ণদৈর্ঘ্য চলচ্চিত্রের পাশাপাশি ওয়েব চলচ্চিত্রসমূহকে এই বিভাগে মনোনয়নের জন্য বিবেচিত করা হয়।

এই বিভাগে প্রথমবার পুরস্কার লাভ করেন *[[আধিয়ার]]* (২০০৩) চলচ্চিত্রের জন্য সাইদুল আনাম টুটুল। তৌকীর আহমেদ ও মোস্তফা সরয়ার ফারুকী দুইবার করে এই পুরস্কার লাভ করেছেন। তৌকীর সর্বাধিক চারবার এই বিভাগে মনোনয়ন লাভ করেছেন। হুমায়ূন আহমেদ ও মহম্মদ হান্‌নান এই বিভাগে মরণোত্তর পুরস্কার বিজয়ী, তার যথাক্রমে *[[ঘেটুপুত্র কমলা]]* (২০১২) ও *[[শিখন্ডী কথা]]* (২০১৩) চলচ্চিত্র পরিচালনার জন্য এই পুরস্কার অর্জন করেন। কোহিনুর আক্তার সুচন্দা এই বিভাগে পুরস্কার বিজয়ী একমাত্র নারী পরিচালক, তিনি *[[হাজার বছর ধরে (চলচ্চিত্র)|হাজার বছর ধরে]]* (২০০৫) চলচ্চিত্র পরিচালনার জন্য এই পুরস্কার অর্জন করেন। এই বিভাগে সবচেয়ে সাম্প্রতিক পুরস্কার বিজয়ী শঙ্খ দাশগুপ্ত *[[প্রিয় মালতী]]* (২০২৪) চলচ্চিত্র পরিচালনার জন্য এই পুরস্কার অর্জন করেন।

## বিজয়ী ও মনোনীতদের তালিকা
নিচের তালিকায় প্রথমোক্ত নামসমূহ বিজয়ী নির্দেশ করে। বিজয়ী চলচ্চিত্র ও প্রযোজকদের নাম **গাঢ়** বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।

[থাম্ব|120px|ডান|[তৌকীর আহমেদ *[[জয়যাত্রা]]* (২০০৪) ও *[[রূপকথার গল্প]]* (২০০৬)-এর জন্য দুইবার পুরস্কৃত হন।]]
[থাম্ব|120px|ডান|[সুচন্দা|কোহিনূর আক্তার সুচন্দা *[[হাজার বছর ধরে (চলচ্চিত্র)|হাজার বছর ধরে]]* (২০০৫)-এর জন্য পুরস্কৃত হন।]]
[থাম্ব|120px|ডান|[মোস্তফা সরয়ার ফারুকী *[[থার্ড পারসন সিঙ্গুলার নাম্বার]]* (২০০৯) ও *[[পিঁপড়াবিদ্যা]]* (২০১৪)-এর জন্য দুইবার পুরস্কৃত হন।]]
[থাম্ব|120px|ডান|[আবু সাইয়ীদ *[[অপেক্ষা (২০১০-এর চলচ্চিত্র)|অপেক্ষা]]* (২০১০)-এর জন্য পুরস্কৃত হন।]]
[থাম্ব|120px|ডান|[হুমায়ূন আহমেদ *[[ঘেটুপুত্র কমলা]]* (২০১২)-এর জন্য পুরস্কৃত হন।]]
[থাম্ব|120px|ডান|[মোরশেদুল ইসলাম *[[অনিল বাগচীর একদিন (চলচ্চিত্র)|অনিল বাগচীর একদিন]]* (২০১৫)-এর জন্য পুরস্কৃত হন।]]
[থাম্ব|120px|ডান|[অমিতাভ রেজা চৌধুরী *[[আয়নাবাজি]]* (২০১৬)-এর জন্য পুরস্কৃত হন।]]
[থাম্ব|120px|ডান|[গিয়াস উদ্দিন সেলিম *[[স্বপ্নজাল]]* (২০১৮)-এর জন্য পুরস্কৃত হন।]]

### ২০০০-এর দশক

### ২০১০-এর দশক

### ২০২০-এর দশক

## একাধিক জয় এবং মনোনয়ন

নিন্মোক্ত পরিচালকবৃন্দ একাধিক পুরস্কার লাভ করেছেন:

নিন্মোক্ত পরিচালকবৃন্দ একাধিক মনোনয়ন লাভ করেছেন:

## আরও দেখুন
* শ্রেষ্ঠ পরিচালক বিভাগে বাংলাদেশ জাতীয় চলচ্চিত্র পুরস্কার
* সেরা পরিচালক বিভাগে বাচসাস পুরস্কার

## তথ্যসূত্র

বিষয়শ্রেণী:মেরিল-প্রথম আলো পুরস্কার
বিষয়শ্রেণী:সেরা পরিচালক বিভাগে চলচ্চিত্র পুরস্কার
বিষয়শ্রেণী:শ্রেষ্ঠ পরিচালকের পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
সেরা চলচ্চিত্র অভিনেতা বিভাগে মেরিল-প্রথম আলো সমালোচক পুরস্কার

**শ্রেষ্ঠ চলচ্চিত্র অভিনেতার জন্য মেরিল-প্রথম আলো সমালোচক পুরস্কার** বাংলাদেশের চলচ্চিত্র অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ২০০৪ সালে প্রথমবার মেরিল-প্রথম আলো পুরস্কারের অংশ হিসেবে ২০০৩ সালের চলচ্চিত্রের জন্য এই পুরস্কার প্রদান করা হয়। ২০২২ সালের আয়োজন থেকে প্রেক্ষাগৃহে মুক্তিপ্রাপ্ত চলচ্চিত্রের পাশাপাশি ডিজিটাল মাধ্যমে প্রচারিত চলচ্চিত্রসমূহও এই বিভাগে অন্তর্ভুক্ত করা হয়।

ফেরদৌস আহমেদ এই বিভাগে প্রথম বিজয়ী, তিনি *[[চন্দ্রকথা]]* (২০০৩) চলচ্চিত্রে অভিনয়ের জন্য এই পুরস্কার লাভ করেন। এই বিভাগে সর্বাধিক পাঁচবার পুরস্কার লাভ করেছেন চঞ্চল চৌধুরী। এছাড়া রিয়াজ ও রাইসুল ইসলাম আসাদ দুইবার করে এই পুরস্কার অর্জন করেছেন। এই বিভাগের সবচেয়ে সাম্প্রতিক বিজয়ী মামনুন হাসান ইমন *[[মায়া (২০২৪-এর চলচ্চিত্র)|মায়া]]* (২০২৪) ওয়েব চলচ্চিত্রে অভিনয়ের জন্য এই পুরস্কার লাভ করেন।

## বিজয়ীদের তালিকা
[থাম্ব|120px|ডান|[ফেরদৌস আহমেদ এই বিভাগে প্রথম বিজয়ী, তিনি *[[চন্দ্রকথা]]* (২০০৩)-এ অভিনয়ের জন্য পুরস্কৃত হন।]]
[থাম্ব|120px|ডান|[রিয়াজ *[[মেঘের পরে মেঘ]]* (২০০৪) ও *[[হাজার বছর ধরে (চলচ্চিত্র)|হাজার বছর ধরে]]* (২০০৫)-এ অভিনয়ের জন্য টানা দুইবার পুরস্কৃত হন।]]
[থাম্ব|120px|ডান|[চঞ্চল চৌধুরী এই বিভাগে সর্বাধিক পাঁচবার পুরস্কৃত হন।]]
[থাম্ব|120px|ডান|[রাইসুল ইসলাম আসাদ *[[লিলিপুটেরা বড় হবে]]* (২০০৮) ও *[[মৃত্তিকা মায়া]]* (২০১৩)-এ অভিনয়ের জন্য দুইবার পুরস্কৃত হন।]]
[থাম্ব|120px|ডান|[মামুনুর রশীদ *[[মনপুরা (চলচ্চিত্র)|মনপুরা]]* (২০০৯)-এ অভিনয়ের জন্য পুরস্কৃত হন।]]
[থাম্ব|120px|ডান|[আরিফিন শুভ *[[তারকাঁটা (চলচ্চিত্র)|তারকাঁটা]]* (২০১৪)-এ অভিনয়ের জন্য পুরস্কৃত হন।]]

নিচের তালিকায় প্রথমোক্ত নামসমূহ বিজয়ী নির্দেশ করে। বিজয়ী অভিনেতাদের নাম **গাঢ়** বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ প্রেক্ষাগৃহে ও ডিজিটাল মাধ্যমে চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।

### ২০০০-এর দশক

### ২০১০-এর দশক

### ২০২০-এর দশক

## একাধিকবার বিজয়ী

## আরও দেখুন
* শ্রেষ্ঠ অভিনেতা বিভাগে বাংলাদেশ জাতীয় চলচ্চিত্র পুরস্কার
* সেরা অভিনেতা বিভাগে বাচসাস পুরস্কার
* সেরা চলচ্চিত্র অভিনেতা বিভাগে মেরিল-প্রথম আলো পুরস্কার

## তথ্যসূত্র

## বহিঃসংযোগ

বিষয়শ্রেণী:মেরিল-প্রথম আলো পুরস্কার
বিষয়শ্রেণী:সেরা অভিনেতা বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ